b"\n_START_ARTICLE_\nFadlaw\xc3\xa0yhides\n_START_PARAGRAPH_\nEls Fadlaw\xc3\xa0yhides (dinastia Fadlaw\xc3\xa0yhida o dels Banu Fadlawayh, tamb\xc3\xa9 coneguda com a dinastia Xabankara o dels Xabankares) foren una dinastia kurda que va governar a Xabanqara de 1056 a 1314_NEWLINE_El seu ancestre fou Fadlawayh ibn Ali ibn al-Hasan ibn Ayyub (Fadlun segon Ibn al-Athir), executat el 1071/1072 o 1078. Durant un temps la dinastia pr\xc3\xa0cticament desapareix de les cr\xc3\xb2niques, apareixent uns noms d'emirs (Nizam al-Din Mahmud vers, Mubaraz al-Din Hazarasp, Hasanwayh I i Mubariz I) dels que no se sap gaire cosa; vers la meitat del segle XII amb la decad\xc3\xa8ncia selj\xc3\xbacida la dinastia fou independent._NEWLINE_Les not\xc3\xadcies reapareixen el 1228/1229 amb Muzaffar al-Din Muhammad ibn al-Mubariz que va morir en lluita contra els mongols ilkh\xc3\xa0nides (1260). El va seguir Kutb al-Din Mubariz II (1260-1261), i a aquest Nizam al-Din Hasanwayh II (1261-1264) i despr\xc3\xa9s Nusrat al-Din Ibrahim (1264-1266). Llavors va pujar al tron Tayyibshah o Taib Shah (1264-1282) al que va succeir el seu germ\xc3\xa0 Baha al-Din Ismail, mort de manera natural el 1289/1290; el poder va passar al seu fill Nizam al-Din ibn Baha al-Din i al cos\xc3\xad Giyath al-Din ibn Djalal al-Din, que van governar junts per\xc3\xb2 sense cap poder efectiu. El 1312/1313 es va produir una revolta contra els ilkh\xc3\xa0nides que fou sufocada Sharaf al-Din Muzaffar i a l'any seg\xc3\xbcent (1313/1314) apareix al tron un personatge d'obscur origen anomenat Ardashir, que fou eliminat el febrer/mar\xc3\xa7 de 1314 pel mateix Sharaf al-Din Muzaffar, que fou el fundador de la dinastia muzaff\xc3\xa0rida. El 1354 o 1355 apareix un xeic shabankara esmentat com Malik Ardashir (\xc2\xbfel mateix Ardashir de 1314?) revoltat contra els muzaff\xc3\xa0rides, ara sota Mubaraz al-Din, que va enviar al seu fill Mahmud i el va obligar a fugir. El 1363/1364 es parla d'un hakim dels shabankara que obe\xc3\xafa als muzaff\xc3\xa0rides. A finals del segle el pa\xc3\xb1\xc3\xads shabankara era un feu del pr\xc3\xadncep ak koyunlu Baysonkur. \xc3\x89s possible que la dinastia fadlaw\xc3\xa0yhida conserv\xc3\xa9s algun poder local fins a 1424._NEWLINE_El seu personatge cultural m\xc3\xa9s notable fou l'historiador Muh\xc3\xa0mmad ibn Ali Xabankarai._NEWLINE_Vegeu: Fadluw\xc3\xa0yhides o Hazar\xc3\xa0spides o, per la dinastia del Lur-i Buzurg (Gran Luristan)"